Komission asetus (EY) N:o 93/97, annettu 21 päivänä tammikuuta 1997, Kanariansaarten ja Madeiran hankintataseiden vahvistamisesta tiettyjen naudanliha-alan tuotteiden osalta ja näiden yhteisöstä tulevien tuotteiden tukien vahvistamisesta vuoden 1997 ensimmäiseksi vuosineljänneksi



Virallinen lehti nro L 019 , 22/01/1997 s. 0005 - 0007



KOMISSION ASETUS (EY) N:o 93/97, annettu 21 päivänä tammikuuta 1997, Kanariansaarten ja Madeiran hankintataseiden vahvistamisesta tiettyjen naudanliha-alan tuotteiden osalta ja näiden yhteisöstä tulevien tuotteiden tukien vahvistamisesta vuoden 1997 ensimmäiseksi vuosineljännekseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna neuvoston asetuksella (EY) N:o 2348/96 (2), ja erityisesti sen 3 artiklan 4 kohdan ja 5 artiklan 2 kohdan, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna asetuksella (EY) N:o 2348/96, sekä katsoo, että tiettyjä maataloustuotteita koskevista erityistoimenpiteistä Azorien ja Madeiran hyväksi annetun asetuksen (ETY) N:o 1600/92 ja tiettyjä maataloustuotteita koskevista erityistoimenpiteistä Kanariansaarten hyväksi annetun asetuksen (ETY) N:o 1601/92 muuttamisesta annetussa asetuksessa (EY) N:o 2348/96 jatketaan väliaikaisesti vuoden ajan tiettyjä naudanliha-alan tuotteita koskevan hankintajärjestelmän soveltamista; tämän vuoksi on tarpeen vahvistaa näiden tuotteiden hankintatase vuoden 1997 ensimmäiseksi vuosineljännekseksi sekä 1 päivästä tammikuuta 1997 alkaen sovellettavat tuen määrät yhteisöstä tulevien tuotteiden osalta, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vuoden 1997 ensimmäiseksi vuosineljännekseksi asetuksen (ETY) N:o 1601/92 2 ja 3 artiklan mukaisesti Kanariansaarten osalta naudansukuisten lihotuseläinten ja tiettyjen naudanlihajalosteiden 1. arvioidun hankintataseen määrät, jotka on tapauksen mukaan joko vapautettu tuontitullista tai jotka saavat yhteisön tukea muualta yhteisöstä tulevien eläinten ja tuotteiden osalta, vahvistetaan liitteessä I; 2. muualta yhteisöstä tulevien eläinten tuet vahvistetaan liitteessä III; 3. muualta yhteisöstä tulevien jalosteiden tuet vahvistetaan liitteessä IV. 2 artikla Vuoden 1997 ensimmäiseksi vuosineljännekseksi asetuksen (ETY) N:o 1600/92 2 ja 3 artiklan mukaisesti Kanariansaarten osalta naudansukuisten lihotuseläinten 1. arvioidun hankintataseen määrät, jotka on tapauksen mukaan joko vapautettu tuontitullista tai jotka saavat yhteisön tukea muualta yhteisöstä tulevien eläinten osalta, vahvistetaan liitteessä II; 2. muualta yhteisöstä tulevien eläinten tuet vahvistetaan liitteessä III. 3 artikla Tämän asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 320, 11.12.1996, s. 1 (3) EYVL N:o L 173, 27.6.1992, s. 1 LIITE I Kanariansaarten arvioitu hankintatase naudansukuisten lihotuseläinten ja tiettyjen naudanlihajalosteiden osalta vuoden 1997 ensimmäiseksi vuosineljännekseksi >TAULUKON PAIKKA> LIITE II Madeiran arvioitu hankintatase naudansukuisten lihotuseläinten osalta vuoden 1997 ensimmäiseksi vuosineljännekseksi >TAULUKON PAIKKA> LIITE III Yhteisön markkinoilta peräisin oleville naudansukuisille lihotuseläimille myönnettävät tuet >TAULUKON PAIKKA> LIITE IV Yhteisön markkinoilta peräisin oleville ja liitteessä I tarkoitetuille tuotteille myönnettävät tuet >TAULUKON PAIKKA>